Si la sol·licitud no reuneix els requisits establerts o no s'hi adjunten els documents esmentats, l'Oficina de Drets Civils i Polítics requerirà la persona interessada perquè, en el termini de deu dies hàbils, n'esmeni els defectes o adjunti els documents corresponents, tot indicant-li que, si no ho fa, es considerarà que desisteix de la seva sol·licitud.
Juntament amb el formulari de la sol·licitud, que inclou les declaracions responsables, cal adjuntar la documentació següent:
La formalització de l'imprès de sol·licitud de participació en els premis implica l'assumpció de la declaració responsable segons la qual:
a) Compliu els requisits establerts a les bases reguladores dels Premis Laya, que disposeu de la documentació que així ho acredita, que la poseu a disposició de l'Oficina de Drets Civils i Polítics, quan us sigui requerida i, que us comprometeu a mantenir aquests requisits a la finalització del procediment.
c) Compliu la normativa sobre la propietat intel·lectual, segons el que disposa el Reial decret legislatiu 1/1996, de 12 d'abril, pel qual s'aprova el text refós de la Llei de propietat intel·lectual.
d) Us adheriu al codi ètic que figura com a annex 2 de l'ordre de bases reguladores dels premis.
e) Respecteu el que estableix la Llei 17/2015, de 21 de juliol, d'igualtat efectiva de dones i homes i la resta de normativa vigent per la consecució de la igualtat efectiva entre dones i homes i la protecció integral contra la violència masclista.
Que s'hagin presentat als ajuts de l'Institut Català de les Indústries Culturals (ICEC), convocats l'any anterior a la convocatòria:
Els Premis Laya s'atorgaran a aquells projectes realitzats o que finalitzin l'any 2020.
El premi consisteix en una aportació econòmica per als dos projectes guanyadors.
L'aportació total és de 75.000 €, distribuïts de la manera següent:
a) Premi llargmetratge cinematogràfic documental o llargmetratge de ficció per ser emès per televisió: 50.000 euros.
Els premis es poden declarar deserts.
Els projectes premiats reben un certificat acreditatiu del premi que han obtingut emès per l'Oficina de Drets Civils i Polítics.
La persona titular del Departament de la Vicepresidència i d'Economia i Hisenda resoldrà el procés en el termini màxim de sis mesos a comptar des de l'endemà de la data d'acabament del termini per presentar les sol·licituds.
Una vegada transcorregut aquest termini sense resolució expressa, la sol·licitud s'entendrà desestimada, de conformitat amb el que estableix l'article 54.2.e de la Llei 26/2010, de 3 d'agost, de règim jurídic i de procediment de les administracions públiques de Catalunya, i l'article 25.5 de la Llei 38/2003, de 17 de novembre, general de subvencions.
Contra la resolució de concessió o denegació del premi, que exhaureix la via administrativa, les persones interessades poden interposar un recurs potestatiu de reposició davant la persona titular del Departament de la Vicepresidència i d'Economia i Hisenda en el termini d'un mes, d'acord amb el que estableix l'article 77 de la Llei 26/2010, de 3 d'agost, del règim jurídic i del procediment de les administracions públiques de Catalunya i els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, directament un recurs contenciós administratiu davant la Sala Contenciosa Administrativa del Tribunal Superior de Justícia de Catalunya, en el termini de dos mesos a comptar des de l'endemà de la publicació, de conformitat amb el que estableixen els articles 10.1.a, 14 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o qualsevol altre recurs que considerin convenient per a la defensa dels seus interessos.